
ΥΠΟΥΡΓΕΙΟ ΥΓΕΙΑΣ

 «Κλιματική Κρίση & Θερμό Κλίμα»


Οδηγίες – επισημάνσεις  για επαγγελματίες υγείας και εκπαιδευτικούς για τη διενέργεια της παρέμβασης:
ΙΔ.2 Κλιματική Κρίση – Θερμό – Ψυχρό Κλίμα					      Επιδράσεις στην Υγεία.


Επιστημονική Ευθύνη: 7Η Υ.ΠΕ. ΚΡΗΤΗΣ

Σύνταξη: Κλάδου Πηνελόπη, MSc, Π.Ε. Περιβαλλοντολόγος, 
     Στέλεχος Δ/νσης Δημόσιας Υγείας 7ης ΥΠΕ Κρήτης


ΠΛΗΘΥΣΜΟΣ ΣΤΟΧΟΣ: Μαθητές/τριες  της Ε’ & Στ’ Δημοτικού

ΔΙΑΡΚΕΙΑ: Μία διδακτική ώρα

ΥΛΙΚΟΤΕΧΝΙΚΗ ΥΠΟΔΟΜΗ: Απαιτούνται ένας ηλεκτρονικός υπολογιστής και ένα μηχάνημα προβολής.


ΥΛΙΚΟ: 
1. Παρουσίαση σε μορφή power point
2. Φυλλάδιο με Πειράματα
3. Ερωτηματολόγιο Ανώνυμο 

[bookmark: _Hlk219981553]Σημειώνεται ότι οι επαγγελματίες υγείας και εκπαιδευτικοί μπορούν, εφόσον το  επιθυμούν, να αξιοποιήσουν το διαθέσιμο εκπαιδευτικό υλικό με τίτλο: «Εκπαιδευτικά παιχνίδια για την κλιματική αλλαγή» το οποίο έχει αναπτυχθεί από το Κέντρο Εκπαίδευσης για το Περιβάλλον και την Αειφορία Ελευθερίου Κορδελιού & Βερτίσκου, διαθέσιμο στο: https://www.kpe-thess.gr/el/programs/klima/
Επιπλέον μπορούν να αξιοποιήσουν τα ακόλουθα εργαστήρια δεξιοτήτων από την σχετική πύλη του Ινστιτούτου Εκπαίδευσης Πολιτικής, ΙΕΠ, 
Α. Φροντίζω το περιβάλλον -  Κλιματική Αλλαγή – Φυσικές Καταστροφές  -  «Κρύο - Ζεστό, μια Λύση Αναζητώ»
Β. Φροντίζω το περιβάλλον   Οικολογία  -   «Υγιή Παιδιά, Υγιής  Πλανήτης», 
διαθέσιμα στο: https://www2.iep.edu.gr/el/psifiako-apothetirio/skill-labs/911-frontizo-to-perivallon.


· Καθ’ όλη τη διάρκεια της παρουσίασης θα αναφερθεί όλο το υλικό που υπάρχει στις διαφάνειες.

· Παρακάτω παρατίθενται για κάθε ενότητα και ανά διαφάνεια επεξηγηματικό και συμπληρωματικό υλικό που θα βοηθήσει σε μία ολοκληρωμένη και κατανοητή παρουσίαση για παιδιά Ε’ και ΣΤ’  Δημοτικού.



ΕΝΟΤΗΤΑ 1  Ορισμός Κλιματικής Κρίσης (Διαφάνειες 1,2)

Διαφάνεια 1 – ΕΞΩΦΥΛΛΟ
Διαφάνεια 2 - ΤΙ ΕΙΝΑΙ Η ΚΛΙΜΑΤΙΚΗ ΚΡΙΣΗ;

Στόχος:
Στόχος της διαφάνειας είναι να εισαγάγει τους μαθητές/τριες στην έννοια της κλιματικής κρίσης, εξηγώντας με απλό και κατανοητό τρόπο τί σημαίνει και γιατί αποτελεί ένα σοβαρό, μακροχρόνιο και παγκόσμιο φαινόμενο. Η διαφάνεια αποσκοπεί στο να κατανοήσουν ότι η κλιματική κρίση δεν είναι κάτι προσωρινό ή φυσιολογικό, αλλά συνδέεται κυρίως με ανθρώπινες δραστηριότητες και επηρεάζει ολόκληρο τον πλανήτη.

Βασικά σημεία που πρέπει να αποκομίσουν οι μαθητές/τριες:
Οι μαθητές/τριες πρέπει να κατανοήσουν ότι η κλιματική κρίση αφορά σημαντικές και μακροχρόνιες αλλαγές στο παγκόσμιο κλίμα, οι οποίες προκαλούνται κυρίως από τον άνθρωπο. Να αντιληφθούν πώς αυτές οι αλλαγές επηρεάζουν βασικά στοιχεία του φυσικού περιβάλλοντος, όπως τη θερμοκρασία της Γης (παγκόσμια υπερθέρμανση), τη στάθμη της θάλασσας και τις βροχοπτώσεις, και ότι οι επιπτώσεις αυτές έχουν συνέπειες τόσο στο περιβάλλον, όσο και στη ζωή των ανθρώπων.

Σημείο προς διευκρίνιση:
	[bookmark: _Hlk219881940]
Διαφάνεια 2
	Υετός
	Βροχή, χιονόνερο, χαλάζι, χιόνι, παγοβελόνες, παγόκοκκοι και ο υαλοπάγος. Κάθε πτώση ή εναπόθεση προϊόντων του ύδατος στο έδαφος.




ΕΝΟΤΗΤΑ 2  Αιτίες Κλιματικής Κρίσης (Διαφάνεια 3)

Διαφάνεια 3 – ΑΙΤΙΕΣ

Στόχος:
Στόχος της ενότητας είναι να εξηγήσει τις βασικές αιτίες της κλιματικής κρίσης και να δείξει πώς αυτές οδηγούν σε σημαντικές μεταβολές στο παγκόσμιο κλίμα. Η διαφάνεια βοηθά τους μαθητές/τριες να κατανοήσουν τη σχέση ανάμεσα στις ανθρώπινες δραστηριότητες, την αύξηση των αερίων του θερμοκηπίου και τις αλλαγές που παρατηρούνται στο κλίμα της Γης.

Βασικά σημεία που πρέπει να αποκομίσουν οι μαθητές/τριες:
Οι μαθητές/τριες πρέπει να κατανοήσουν ότι η τροποποίηση της σύνθεσης της ατμόσφαιρας, κυρίως λόγω της αύξησης των αερίων του θερμοκηπίου (όπως το CO₂, το CH₄ και το N₂O), αποτελεί βασική αιτία της κλιματικής κρίσης. Επίσης, να αντιληφθούν ότι οι αιτίες αυτές οδηγούν σε σοβαρές επιπτώσεις στο κλίμα, όπως η υπερθέρμανση του πλανήτη, η εμφάνιση έντονων και ακραίων καιρικών φαινομένων, η τήξη των πάγων, η άνοδος της στάθμης της θάλασσας και η εξαφάνιση ειδών.

Σημείο προς διευκρίνιση:
	Διαφάνεια 3

	Καύση Ορυκτών Καυσίμων
	Καύση Καυσίμων που προέρχονται από φυσικές πηγές (Κάρβουνο, Πετρέλαιο, Φυσικό Αέριο)




ΕΝΟΤΗΤΑ 3  Επιπτώσεις Κλιματικής Κρίσης 
(Διαφάνειες 4,5,6,7,8,9)

Διαφάνεια 4 - ΕΠΙΠΤΩΣΕΙΣ ΣΤΟ ΚΛΙΜΑ
Διαφάνειες 5 – 9 - ΕΠΙΠΤΩΣΕΙΣ ΣΤΗΝ ΥΓΕΙΑ ΤΟΥ ΑΝΘΡΩΠΟΥ

Στόχος:
Στόχος της συγκεκριμένης ενότητας είναι να αναδείξει πώς η κλιματική κρίση και οι μεταβολές στο κλίμα επηρεάζουν άμεσα και έμμεσα την ανθρώπινη υγεία. Μέσα από συγκεκριμένα παραδείγματα, επιδιώκεται οι μαθητές/τριες να κατανοήσουν ότι οι περιβαλλοντικές αλλαγές, όπως η αύξηση της θερμοκρασίας, οι πλημμύρες, η ξηρασία και η ρύπανση, δεν αποτελούν μόνο περιβαλλοντικό πρόβλημα αλλά σοβαρή απειλή για τη σωματική και ψυχική υγεία του ανθρώπου.

Βασικά σημεία που πρέπει να αποκομίσουν οι μαθητές/τριες:
Οι μαθητές/τριες πρέπει να αντιληφθούν ότι η κλιματική κρίση επηρεάζει την υγεία με πολλούς τρόπους: μέσω της ατμοσφαιρικής ρύπανσης που επιβαρύνει την καρδιά και τους πνεύμονες, της υποβάθμισης της ποιότητας των τροφίμων και του νερού, της αύξησης αλλεργιών και αναπνευστικών νοσημάτων, καθώς και της εξάπλωσης λοιμωδών ασθενειών, λόγω πλημμυρών και υψηλών θερμοκρασιών. Παράλληλα, η άνοδος της θερμοκρασίας ευνοεί την ανάπτυξη εντόμων-φορέων νοσημάτων, αυξάνει τον κίνδυνο αφυδάτωσης και υποσιτισμού, απειλεί την αγροτική παραγωγή και επηρεάζει την ψυχική υγεία, μεταβάλλοντας τη διάθεση και τη συμπεριφορά των ανθρώπων.

Ερεθίσματα–θέματα προς συζήτηση:
· Πώς επηρεάζει η κλιματική κρίση την καθημερινή μας ζωή και την υγεία μας, ακόμα κι αν δεν το καταλαβαίνουμε άμεσα;
· Έχουμε παρατηρήσει αλλαγές στον καιρό τα τελευταία χρόνια (πιο έντονη ζέστη, περισσότερες βροχές, πλημμύρες ή ξηρασία); Πώς μας έκαναν να νιώσουμε;
· Γιατί η ατμοσφαιρική ρύπανση και η κακή ποιότητα του αέρα είναι επικίνδυνες για την καρδιά και τους πνεύμονες; Ποιοι άνθρωποι κινδυνεύουν περισσότερο;
· Πώς μπορεί η κλιματική κρίση να επηρεάσει το φαγητό που τρώμε και το νερό που πίνουμε; Τι σημαίνει τροφή χαμηλότερης διατροφικής αξίας;
· Γιατί με την αύξηση της θερμοκρασίας εμφανίζονται περισσότερα κουνούπια και ασθένειες; Έχουμε ακούσει ή βιώσει κάτι παρόμοιο στην περιοχή μας;
· Ποιους κινδύνους δημιουργούν οι πλημμύρες και η ξηρασία για την υγεία και την ασφάλεια των ανθρώπων;
· Πώς επηρεάζει ο καιρός τη διάθεσή μας και τα συναισθήματά μας; Έχουμε παρατηρήσει ότι θυμώνουμε πιο εύκολα με τη ζέστη ή νιώθουμε λύπη με το κρύο;
· Πιστεύουμε ότι η κλιματική κρίση αφορά μόνο το περιβάλλον ή και τον άνθρωπο; Γιατί δεν μπορούμε να τα διαχωρίσουμε;

Σημεία προς διευκρίνιση:
	








Διαφάνεια 4
	CO2


CH4










N2O

	Διοξείδιο του Άνθρακα (Αυξάνεται από την Καύση Ορυκτών Καυσίμων)

Μεθάνιο (Αυξάνεται από τις Αγροτικές και τις Γεωργικές Δραστηριότητες. Τα βοοειδή, όπως και άλλα ζώα βοσκής, παράγουν μεθάνιο κατά τη διαδικασία της πέψης τους. Ο πληθυσμός τους ξεπερνάει τα 1,4 δισεκατομμύρια με τάση αύξησης, όσο αυξάνεται και η ζήτηση τη ανθρωπότητας για βοδινό κρέας και αγελαδινό γάλα).




Υποξείδιο του Αζώτου

	
	Φαινόμενο του Θερμοκηπίου
	Φαινόμενο το οποίο παρατηρείται σε παγκόσμια κλίμακα και μας απασχολεί ολοένα και περισσότερο καθώς οι επιπτώσεις του είναι πλέον ορατές. 
Η ατμόσφαιρα λειτουργεί σαν μια κουβέρτα που κρατά τη Γη ζεστή. Όταν οι άνθρωποι παράγουν πολύ καπνό και αέρια, η “κουβέρτα” γίνεται πολύ χοντρή και η Γη ζεσταίνεται περισσότερο απ’ όσο πρέπει.




ΕΝΟΤΗΤΑ 4  Ψυχική Υγεία
(Διαφάνεια 10)

Διαφάνεια 10 - ΕΠΗΡΕΑΖΕΙ ΑΚΟΜΑ…

Στόχος:
Στόχος της διαφάνειας είναι να καταδείξει ότι η κλιματική κρίση αφορά ολόκληρο το οικοσύστημα και όχι μόνο το φυσικό περιβάλλον, αναδεικνύοντας τη στενή και αδιάσπαστη σχέση μεταξύ περιβάλλοντος και ανθρώπου. Η διαφάνεια επιδιώκει να βοηθήσει τους μαθητές/τριες να κατανοήσουν ότι οι αλλαγές στο κλίμα επηρεάζουν άμεσα την ποιότητα ζωής, την υγεία και την ευημερία των ανθρώπινων πληθυσμών.

Βασικά σημεία που πρέπει να αποκομίσουν οι μαθητές/τριες:
Οι μαθητές/τριες πρέπει να κατανοήσουν ότι η κλιματική κρίση επηρεάζει κάθε πτυχή της ανθρώπινης ζωής, καθώς συνδέεται με τον αέρα που αναπνέουμε, το νερό που πίνουμε, τις τροφές που καταναλώνουμε, την ψυχολογία μας και τα νοσήματα που εμφανίζουμε. Παράλληλα, είναι σημαντικό να αντιληφθούν ότι ο άνθρωπος αποτελεί μέρος του οικοσυστήματος και εξαρτάται άμεσα από αυτό, επομένως η προστασία του φυσικού περιβάλλοντος είναι απαραίτητη προϋπόθεση για τη διασφάλιση της ανθρώπινης υγείας και της ποιότητας ζωής.

ΕΝΟΤΗΤΑ 5  Ποιους Αφορά και Ποιοι Κινδυνεύουν Περισσότερο;
(Διαφάνειες 11,12)
Διαφάνεια 11 – ΑΦΟΡΑ…
Διαφάνεια 12 – ΠΟΙΟΙ ΚΙΝΔΥΝΕΥΟΥΝ ΠΕΡΙΣΣΟΤΕΡΟ? 

Στόχος:
Στόχος της παρούσας ενότητας είναι να αναδείξει τις ομάδες του πληθυσμού που είναι πιο ευάλωτες στις επιπτώσεις της κλιματικής κρίσης και των υψηλών θερμοκρασιών. Οι διαφάνειες επιδιώκουν να καλλιεργήσουν την έννοια της πρόληψης, της αυτοπροστασίας και της φροντίδας τόσο του εαυτού μας όσο και των πιο ευάλωτων συνανθρώπων μας.

Βασικά σημεία που πρέπει να αποκομίσουν οι μαθητές/τριες:
Οι μαθητές/τριες πρέπει να κατανοήσουν ότι ορισμένες ομάδες, όπως οι ηλικιωμένοι, τα παιδιά, οι έγκυες γυναίκες, τα ΑμεΑ, τα άτομα με προβλήματα υγείας και χρόνια νοσήματα, όπως και οι άποροι ή άστεγοι, διατρέχουν μεγαλύτερο κίνδυνο από τις υψηλές θερμοκρασίες και τα ακραία καιρικά φαινόμενα. 

ΕΝΟΤΗΤΑ 6  Προληπτικά Μέτρα για τον Περιορισμό του Φαινομένου της Κλιματικής Κρίσης
(Διαφάνειες 13,14,15,16)

Διαφάνεια 13 – ΠΡΟΛΗΠΤΙΚΑ ΜΕΤΡΑ ΓΙΑ ΤΟ ΘΕΡΟΣ
Διαφάνειες 14-16 - ΤΙ ΜΠΟΡΩ ΝΑ ΚΑΝΩ…

Στόχος:
Στόχος της τελευταίας ενότητας της παρουσίασης είναι να κινητοποιήσει τους μαθητές/τριες, δείχνοντάς τους ότι ο καθένας μπορεί να συμβάλει στην αντιμετώπιση της κλιματικής κρίσης μέσα από απλές, καθημερινές επιλογές και συνήθειες. Οι διαφάνειες επιδιώκουν να καλλιεργήσουν περιβαλλοντική συνείδηση και αίσθημα προσωπικής ευθύνης, μεταφέροντας το μήνυμα ότι, η προστασία του περιβάλλοντος ξεκινά από μικρές αλλά ουσιαστικές πράξεις στην καθημερινή ζωή.

Βασικά σημεία που πρέπει να αποκομίσουν οι μαθητές/τριες:
Οι μαθητές/τριες πρέπει να κατανοήσουν ότι δράσεις όπως η ανακύκλωση, η κομποστοποίηση, η εξοικονόμηση ενέργειας και νερού, η χρήση οικονομικών λαμπτήρων και ανεμιστήρων, η αξιοποίηση ανανεώσιμων πηγών ενέργειας, οι υπεύθυνες μετακινήσεις και η μείωση της χρήσης πλαστικών συμβάλλουν ουσιαστικά στη μείωση του περιβαλλοντικού αποτυπώματος. Παράλληλα, είναι σημαντικό να αντιληφθούν ότι οι συνειδητές καταναλωτικές επιλογές, όπως η επιλογή τοπικών και εποχικών τροφίμων, η φύτευση δέντρων και η σωστή χρήση των οικιακών συσκευών, μπορούν συλλογικά να έχουν σημαντικό θετικό αντίκτυπο στο περιβάλλον και στο κλίμα και κατά συνέπεια στη σωματική και ψυχική υγεία του ανθρώπου.

Σημεία προς διευκρίνιση:
	




Διαφάνεια 14
	Κομποστοποίηση
	Φυσικός τρόπος να μετατρέπουμε τα οργανικά απορρίμματα σε λίπασμα. Τα υπολείμματα φαγητού γίνονται χώμα για τα φυτά.

	
	Ανακύκλωση
	Τα σκουπίδια μας γίνονται πάλι χρήσιμα καθώς από αυτά δημιουργούνται νέα πράγματα.

	
	Σπίτια με Μόνωση
	Συγκρατούν καλύτερα τη ζέστη το χειμώνα, ενώ το καλοκαίρι δεν αφήνουν τόσο πολύ τη ζέστη να «σκεπάσει» το σπίτι.

	
	Ηλιακή Ενέργεια

	«Εκμεταλλευόμαστε» τον ήλιο και παράγεται ενέργεια.

	
	ΠΕΑ Κτιρίων
	Πιστοποιητικό Ενεργειακής Απόδοσης Κτιρίων. Αυτό το σηματάκι υπάρχει σε όλες τις ηλεκτρικές συσκευές πλέον, όπως και σε ορισμένες κτιριακές εγκαταστάσεις. Το ΠΕΑ Κτιρίων δείχνει πόσο αποτελεσματικά ένα σπίτι κρατάει τη ζέστη το χειμώνα και τη δροσιά το καλοκαίρι. Ένα σπίτι με καλή ενεργειακή απόδοση χρειάζεται λίγη θέρμανση ή air condition, ενώ ένα σπίτι με κακή ενεργειακή απόδοση χάνει τη ζέστη ή τη δροσιά και χρειάζεται πολλή ενέργεια για να είναι άνετο. Με το ΠΕΑ μπορούμε να διακρίνουμε ποια σπίτια είναι «φιλικά» για τον άνθρωπο και για το περιβάλλον, γιατί εξοικονομούν ενέργεια και προστατεύουν τον πλανήτη.

	
	Ανεμιστήρες
	Πολύ μικρότερη κατανάλωση ενέργειας συγκριτικά με air condition.

	
	Κλείνουμε συσκευές
	Με αυτές τις μικρές καθημερινές κινήσεις που πολλοί από εμάς θεωρούν αμελητέες, μειώνουμε αρκετά την κατανάλωση ενέργειας του σπιτιού μας. Η απενεργοποίηση και αποσύνδεση των συσκευών μπορεί να μειώσει τους λογαριασμούς ρεύματος του σπιτιού έως και 10%.

	
	Αποσυνδέουμε τη σύνδεση στο διαδίκτυο
	

	









Διαφάνεια 15
	Αποσυνδέουμε συσκευές από τις πρίζες
	

	
	Θερμοστάτης στα σπίτια
	Κρατάει το σπίτι ζεστό ή δροσερό, χωρίς να σπαταλάμε ενέργεια.

	
	Αποφεύγουμε τις Πλαστικές Σακούλες

	Οι πλαστικές σακούλες είναι βλαβερές για τη φύση και τα ζώα και χρειάζονται πάρα πολύ χρόνο για να «χαλάσουν». Γι’ αυτό είναι καλύτερο να χρησιμοποιούμε υφασμάτινες ή επαναχρησιμοποιούμενες σακούλες.

	
	Χρησιμοποιούμε Επαναφορτιζόμενες Μπαταρίες

	Λόγοι για τους οποίους χρησιμοποιούμε επαναφορτιζόμενες μπαταρίες:
1) Δεν πετάμε πολλές μπαταρίες στα σκουπίδια
2) Μπορούν να ξαναχρησιμοποιηθούν πολλές φορές → εξοικονομούμε χρήματα
3) Λιγότερες μπαταρίες σημαίνουν λιγότερη μόλυνση από χημικά για το περιβάλλον

	
	Μετακινούμαστε με Μ.Μ.Μ.

	Με αυτούς τους δύο τρόπους:
1) Μολύνουμε λιγότερο τον αέρα γιατί λίγα αυτοκίνητα σημαίνουν λιγότερα καυσαέρια
2) Με τα λεωφορεία και τα ποδήλατα προστατεύουμε τη φύση, γυμναζόμαστε και πηγαίνουμε πιο γρήγορα!

	
	Χρησιμοποιούμε Ποδήλατα για Κοντινές Αποστάσεις

	

	
	Επιλέγουμε Αυτοκίνητα με Φυσικό Αέριο/Υβριδικά/Ηλεκτρικά

	Επιλέγουμε αυτοκίνητα με φυσικό αέριο, υβριδικά ή ηλεκτρικά, καθώς:
· Ρυπαίνουν λιγότερο τον αέρα → προστατεύουμε τη φύση και την υγεία μας
· Χρειάζονται λιγότερα καύσιμα → εξοικονομούμε ενέργεια 
· Συνήθως είναι πιο φιλικά προς το περιβάλλον από τα παλιά αυτοκίνητα.

	
	Χρησιμοποιούμε Βιοκαυσιμα

	Λόγοι για τους οποίους χρησιμοποιούμε Βιοκαυσιμα:
1) Παράγονται από φυτά ή από οργανικά υλικά, όχι από πετρέλαιο 
2) Μολύνουν λιγότερο τον αέρα από τα κανονικά καύσιμα 
3) Προστατεύουν τη φύση, καθώς εξοικονομούνται φυσικοί πόροι και συμβάλλουν στη μείωση της κατανάλωσής τους.

	











Διαφάνεια 16
	Επιλέγουμε Φρούτα και Λαχανικά Εποχής

	1) Παράγονται χωρίς χημικά λιπάσματα ή φυτοφάρμακα
2) Συμβάλλουν ώστε το περιβάλλον να μένει καθαρό και ζωντανό.
3) Είναι καλύτερα για την υγεία μας 

	
	Επιλέγουμε Βιολογικά Τρόφιμα

	

	
	Κλείνουμε τη βρύση όταν δεν μας είναι απαραίτητη

	1) Βοηθάμε τη φύση γιατί δεν αδειάζουν ποτάμια και λίμνες γρήγορα
2) Εξοικονομούμε ενέργεια, καθώς χρειάζεται λιγότερη ενέργεια για να φτάσει το νερό στα σπίτια

	
	Επιλέγουμε Αναρριχώμενα Φυτά (Φυτά Σκίασης)

	Π.χ. Βοκαμβίλια, Γιασεμί και Αγιόκλιμα
Προσφέρουν σκίαση το καλοκαίρι και Θέρμανση το χειμώνα, με αποτέλεσμα να καταναλώσουμε λιγότερη ενέργεια για ζέστη το χειμώνα και ψύξη το καλοκαίρι.

	
	Φυτεύουμε Δέντρα

	Εάν δεν υπάρχει χώρος για δέντρα, ακόμα και οι γλάστρες στα μπαλκόνια είναι ωφέλιμες.
7 Δέντρα είναι απαραίτητα για το οξυγόνο που χρειάζεται ένας άνθρωπος. Εάν ο καθένας από εμάς φύτευε 7 δέντρα θα είχαμε εξασφαλίσει καθαρό οξυγόνο για όλο τον πλανήτη!!!

